कार्यकर्ताअों को बच्चों की देखभाल के उपाय बताए
आंगनवाड़ी कार्यकर्ताओं का 6 दिवसीय प्रशिक्षण हुआ शुरू
भास्कर संवाददाता| छतरपुर
बाल विकास परियोजना कार्यालय बिजावर द्वारा जानकी निवास में आंगनबाडी कार्यकर्ताओं को प्रारंभिक बाल्यावस्था देखभाल और शिक्षा का 6 दिवसीय प्रशिक्षण का कार्यक्रम का आयोजन किया गया। पहले दिन के प्रशिक्षण के उपरांत कार्यकर्ताओं से फीडबैक भी लिया गया।
आंगनबाडी केंद्रों में प्रभावी तरीके से शाला पूर्व अनौपचारिक शिक्षा प्रदान करने, समुदाय की धारणा आंगनबाडी केंद्रों के प्रति सकारात्मक करने, आंगनबाडी केंद्रों में बच्चों की उपस्थिति बताने एवं आंगनबाड़ी केंद्रों की समस्त सेवाओं का लाभ समाज के अंतिम तबके तक पहुंचाने के उद्देश्य से प्रशिक्षण की शुरूआत की गई है। परियोजना अधिकारी राजकुमार बागरी द्वारा प्रभावी ईसीसीई का क्रियान्वयन किस प्रकार हो, इसकी कार्ययोजना के बारे में बताया गया। ब्लॉक समन्वय अधिकारी मुकेश कुमार तिवारी ने बच्चों बच्चों का सर्वांगीण विकास, शिक्षा विकास कार्य, बाल चौपाल एवं बाल सभा, विकास के आयाम सीखने के सिद्धांत और प्रभावी ईसीसीई कार्य योजना के बारे में विस्तार से बताया। ईसीसीई के विषयों पर वीडियो एवं पॉवर पाइंट के माध्यम से विस्तृत प्रशिक्षण दिया गया। पर्यवेक्षक अरूणा खरे द्वारा ईसीसीई नीति, आईसीडीएस मिशन के बारे में बताया गया। पर्यवेक्षक स्मिता वर्मा द्वारा बाल मन का अवलोकन समझाया गया। प्रशिक्षण में वरिष्ठ पर्यवेक्षक गीता भटनागर मौजूद रहीं।
छतरपुर। 6 दिवसीय प्रशिक्षण में मौजूद आगनवाड़ी कार्यकर्ताएं।
hin_Deva hin_Deva bho_Deva hin_Deva hin_Deva awa_Deva